# Pablo González Yagüe

Pablo González Yagüe, en rus: Па́вел Алексе́евич Рубцо́в, Pàvel Alekséievitx Rubtsov, (Moscou, 28 d'abril de 1982) és un periodista i politòleg basc, amb doble nacionalitat espanyola i russa. Algunes fonts afirmen que era un espia del GRU. Com a periodista va col·laborar amb el canal de televisió La Sexta i els diaris Gara i Público. Va estar gairebé 900 dies empresonat a Polònia acusat de ser espia rus.

## Trajectòria

L'avi de Pablo González era un nen de la guerra que va haver de fugir del País Basc per refugiar-se a la Unió de Repúbliques Socialistes Soviètiques durant la Guerra Civil espanyola. González va néixer a Rússia on viu el seu pare, i va venir d'infant a l'Estat espanyol on viu la seva mare.
Instal·lat a Polònia, des de la dècada del 2010 va cobrir l'actualitat informativa de Rússia i les antigues repúbliques soviètiques per a diversos mitjans de comunicació com La Sexta, Gara i Público. El 2022 estava cursant un doctorat a la Universitat del País Basc.

## Detenció i alliberament

El 6 de febrer del 2022, mentre informava sobre la situació al Donbàs, va ser detingut pels serveis secrets ucraïnesos acusat de prorús i informador del Kremlin. El CNI va investigar la seva família i ell va haver de tornar al País Basc on va estar esperant una trucada del CNI que mai no va arribar, segons el relat del seu advocat.
Més endavant va desplaçar-se a Polònia. El 28 de febrer del 2022, estava informant sobre l'èxode de refugiats ucraïnesos arran de la invasió russa d'Ucraïna del 2022 quan va ser detingut per la policia polonesa acusat de dur a terme accions contra els interessos nacionals. El seu advocat, Gonzalo Boye, va denunciar la inacció del govern espanyol després de les primeres 24 hores que va passar empresonat. Entitats com Reporters Sense Fronteres i diputats com Jon Iñarritu d'EH Bildu i Antón Gómez-Reino de Podem van denunciar que era un atac contra la llibertat de premsa. El 2 de març del 2022 el president del govern espanyol, Pedro Sánchez, va prometre protecció consular al periodista.
Polònia va emetre un comunicat el 4 de març i el va acusar d'espionatge, el va identificar com un agent del Departament Central d'Intel·ligència de l'estat major de les forces armades de Rússia i li va decretar presó preventiva de tres mesos. Un any després de la seva detenció seguia pràcticament del tot incomunicat i en règim d'aïllament en un centre penitenciari de Polònia sense haver passat a disposició judicial. No hi ha precedents d'un periodista europeu empresonat tant de temps de manera preventiva en un altre país de la Unió Europea sense proves que ho justifiquin, i Amnistia Internacional ha denunciat la situació d'aïllament de Pablo González i ha reclamat a Polònia que respecti el dret del periodista basc a «un procés just, a tenir accés a un advocat de la seva elecció i a poder comunicar-se amb la seva família».
L'1 d'agost de 2024 es va produir l'alliberament de González Yagüe. L'alliberament va ser a l'aeroport d'Ankara (Turquia) després de gairebé 900 dies empresonat i com a conseqüència d'un acord entre Rússia i altres països europeus en un intercanvi de presoners acusats d'espionatge, inclosos ciutadans estatunidencs detinguts a Rússia. Posteriorment va ser traslladat a Rússia i rebut a l'Aeroport Internacional de Moscou-Vnúkovo, amb altres presos, pel president rus, Vladímir Putin. En la seva primera intervenció pública en una entrevista a la televisió russa, González va negar ser espia rus. Reporters Sense Fronteres que havia fet campanya pel seu alliberament deixà de considerar-lo periodista i publicà un comunicat en el qual afirmava que hi havia prou evidències per considerar que Pablo González era un espia rus.

## Referències

* ↑ «Silenci sobre l’arrest d’un periodista basc acusat d’espionatge a Polònia», 07-03-2022. [Consulta: 8 març 2022].
* 1 2 «"Pots provar el suïcidi": Pablo González nega ser un espia a la televisió russa». Vilaweb, 09-08-2024. [Consulta: 11 agost 2024].
* ↑ López-Fonseca, Óscar. «El periodista español Pablo González, liberado en el intercambio de presos de EE UU y sus aliados con Rusia» (en castellà). El País, 01-08-2024. [Consulta: 2 agost 2024].
* ↑ «El periodista Pablo González, alliberat després de dos anys i mig de presó a Polònia». Vilaweb, 01-08-2024. [Consulta: 2 agost 2024].
* ↑ Solé Sans, Anna «El periodista Pablo González: 14 anys com a espia rus i més de 3.000 euros al mes». El Nacional, 15-10-2024 [Consulta: 15 octubre 2024].
* 1 2 «Indignació contra el govern espanyol pel silenci arran de la detenció del periodista Pablo González». Vilaweb. [Consulta: 3 març 2022].
* ↑ Noriega, David. «Detenido en Polonia el periodista español Pablo González cuando informaba sobre la guerra en Ucrania» (en castellà), 28-02-2022. [Consulta: 3 març 2022].
* 1 2 3 «El periodista Pablo González, un any empresonat a Polònia acusat de ser espia rus sense proves». 324.cat, 28-02-2023. [Consulta: 3 març 2023].
* ↑ Hermosilla, Gotzon. «Pablo Gonzalezek ez du hitz egin abokatuarekin oraino, eta 13 egun dira preso dela» (en basc). Berria. [Consulta: 20 març 2022].
* ↑ «Detenido en Polonia el periodista vasco Pablo González, que cubre la guerra entre Rusia y Ucrania» (en espanyol europeu), 28-02-2022. [Consulta: 3 març 2022].
* ↑ «El CNI visitó a familiares del periodista Pablo González entre su interrogatorio en Ucrania y su detención en Polonia». Público. [Consulta: 3 març 2022].
* ↑ «Silencio atronador ante la detención del periodista Pablo González en Polonia» (en espanyol europeu), 01-03-2022. [Consulta: 3 març 2022].
* 1 2 «Polònia acusa el periodista basc Pablo González d'espionatge i s'enfronta a deu anys de presó». Vilaweb. [Consulta: 4 març 2022].
* ↑ Press, Europa. «Detenido en Polonia el periodista español Pablo González mientras informaba sobre la guerra en Ucrania», 28-02-2022. [Consulta: 3 març 2022].
* ↑ «El periodista Pablo González, detenido cuando informaba sobre la guerra en Ucrania» (en castellà). [Consulta: 3 març 2022].
* ↑ Yotele, Redacción. «El periodista Pablo González, detenido en Polonia mientras cubría la guerra de Ucrania» (en castellà), 28-02-2022. [Consulta: 3 març 2022].
* ↑ Santos-Olmo, David Noriega, Aurora. «Sánchez asegura que España dará protección consular al periodista español detenido en Polonia» (en castellà), 02-03-2022. [Consulta: 3 març 2022].
* ↑ «GRU agent detained in Poland - Special Services - Gov.pl website» (en anglès britànic). [Consulta: 4 març 2022].
* ↑ «"Fa un any que els meus fills no veuen el seu pare, d'això el ministre no en diu res": Polònia manté tancat Pablo González». Vilaweb, 27-02-2023. [Consulta: 27 febrer 2023].
* ↑ Blanco, Dani. «Oihana Goiriena: "Cal més diplomàcia i més acció política per part de l’Estat espanyol perquè el cas de Pablo està agafant un caire molt polític"». Directa, 02-03-2023. [Consulta: 3 març 2023].
* ↑ Calle, Nacho. «El abogado polaco de Pablo González advierte de que muchos casos de espionaje se resuelven antes del juicio». Público, 01-03-2023. [Consulta: 3 març 2023].
* ↑ «Pablo González, libre tras dos años y medio sin pruebas en contra ni juicio». Naiz, 01-08-2024 [Consulta: 1r agost 2024].
* ↑ «El periodista Pablo González, uno de los presos intercambiados entre Rusia y Polonia». El Periódico, 01-08-2024 [Consulta: 1r agost 2024].
* ↑ López-Fonseca, Óscar. «El periodista español Pablo González, liberado en el intercambio de presos de EE UU y sus aliados con Rusia» (en castellà), 01-08-2024. [Consulta: 2 agost 2024].
* ↑ «El periodista Pablo González, uno de los presos intercambiados entre Rusia y Polonia». SwissInfo, 01-08-2024 [Consulta: 2 agost 2024].
* ↑ https://rsf.org/en/poland-spanish-russian-national-pablo-gonz%C3%A1lez-abused-rights-democracies-grant-journalists